|  |  |  |  |
| --- | --- | --- | --- |
|  |  |  | **bulgarflagbulgarflagbulgarflag** |
| **ВОДЕНО ОТ ОБЩНОСТИТЕ МЕСТНО РАЗВИТИЕ** |
| **МЕСТНА ИНИЦИАТИВНА ГРУПА „ПОМОРИЕ“** |

**О Б Я В А**

**МЕСТНА ИНИЦИАТИВНА ГРУПА**

**ПОМОРИЕ**

**Открива процедура за подбор на проектни предложения**

**за предОставяне на безвъзмездна финансова помощ**

**BG16RFOP002-1.010**

 **МЯРКА 11:“ТЕХНОЛОГИЧНО РАЗВИТИЕ И ИНОВАЦИИ”**

**Оперативна програма:** „Иновации и конкурентоспособност 2014-2020”;

**Приоритетна ос 1** : "Технологично развитие и иновации";

**Основна цел на процедурата:** Повишаване на иновационната дейност на МСП в тематичните области на ИСИС чрез разработване и/или внедряване на иновации в МСП на тези територии, както и насърчаване на частните инвестиции в научни изследвания и иновации. Процедурата за безвъзмездна финансова помощ **се реализира с финансовата подкрепа на Европейския съюз чрез Европейския фонд за регионално развитие.**

**1. НАИМЕНОВАНИЕ НА МЯРКАТА ОТ СТРАТЕГИЯТА ЗА ВОМР**

Процедура за подбор на проекти за изпълнение на **BG16RFOP002-1.010 МИГ-Поморие Мярка 11:„Технологично развитие и иновации“** от Стратегията за Водено от общностите местно развитие на МИГ-Поморие с три крайни срока за кандидатстване.

**2. ДОПУСТИМИ КАНДИДАТИ**

Малки или средни предприятия съгласно Закона за малките и средни предприятия (ЗМСП).

**3. ДОПУСТИМИ ДЕЙНОСТИ**

**I. Допустими дейности по Елемент А „Разработване на продуктови и/или производствени иновации от предприятия“::**

1. Извършване на приложни научни изследвания, тествания, изпитвания и измервания (вкл. създаване на програми и методики), свързани с разработването на продуктова и/или производствена иновация;

2. Проучване, придобиване и прилагане на резултати от научни изследвания, технологии, know-how, непатентовани открития, права по интелектуална собственост;

3. Защита на интелектуална собственост на национално и международно равнище;

4. Създаване и тестване на прототипи и пилотни линии;

5. Изработване на икономическа оценка, финансова оценка и техническа оценка на разработваната продуктова и/или производствена иновация;

6. Разработване на технологии за производство на продуктова и/или производствена иновация;

7. Изработване на пазарни анализи и проучвания, маркетингови планове за пазарна реализация на продуктова и/или производствена иновация;

8. Организиране на промоционални събития в България, свързани с популяризиране на продуктова и/или производствена иновация.

ВАЖНО: Проектните предложения, подадения по Елемент А „Разработване на продуктови и/или производствени иновации от предприятия“ следва да включват **минимум една от дейностите по т. 1 – 4**, посочени по-горе в т. I. А.

*Забележка:* В случай, че проектното предложение включва дейности по т. 5. – 8. от т. I.А, те следва да бъдат включени в плана за изпълнение на дейностите по проекта и тяхното изпълнение следва да стартира задължително **след приключване на изпълнението и верификацията от страна на УО на дейностите по т. 1. – 4**. от т. I.А.

9. Дейности за информиране и публичност.

**II. Допустими дейности по Елемент Б „Внедряване на продуктови и/или производствени иновации от предприятия“::**

1. Придобиване на ново оборудване, необходимо за внедряване в производството на иновативната продуктова и/или производствена иновация.

2. Придобиване на права на интелектуална собственост върху иновациите, които ще бъдат подкрепяни по процедурата.

3. Придобиване/разработване на специализиран софтуер, необходим за внедряването на иновативната продуктова и/или производствена иновация.

4. Консултантски и помощни услуги в подкрепа на иновациите.

*Забележка:* „Консултантски услуги в подкрепа на иновациите“ означава консултиране, подпомагане и обучение в областта на трансфера на знания, придобиването, защитата и експлоатацията на нематериални активи, използването на стандарти и на правилата, които ги уреждат; „помощни услуги в подкрепа на иновациите“ означава осигуряване на бази данни, библиотеки, пазарни проучвания, лаборатории, етикети за качество, изпитване и сертифициране с цел разработване на по-ефективни продукти, процеси или услуги.

**III. Дейности за информиране и публичност.**

Пълният набор от мерки за информиране и публичност (визуализация), които бенефициентите трябва да прилагат при изпълнение на проекти, финансирани от ЕСИФ, се съдържа в „Единния наръчник на бенефициента за прилагане на правилата за информация и комуникация" 2014-2020, който може да бъде намерен на интернет страницата на Управляващия орган:

<http://www.opcompetitiveness.bg/module3.php?menu_id=359>

**4. ПЕРИОД ЗА ПРИЕМ И НАЧИН НА ПОДАВАНЕ НА ПРОЕКТНИ ПРЕДЛОЖЕНИЯ**

**Първият краен срок за подаване на проектните предложения е 19.06.2019 г., 16:00 часа.**

**Вторият краен срок за подаване на проектните предложения е 19.12.2019 г., 16:00 часа.** (Приемът по втори краен срок за подаване на проектни предложения ще се проведе в случай, че са налични остатъчни средства по съответните елементи на процедурата, от първия краен срок за подаване на проектни предложения).

Всяко проектно предложение, което е подадено след първия краен срок за кандидатстване, но преди изтичане на втория краен срок за кандидатстване, ще се счита подадено в рамките на втория краен срок.

Всяко проектно предложение, което е подадено след втория краен срок за кандидатстване, ще бъде отхвърлено и няма да бъде разглеждано по процедурата.

**Място на подаване на проектните предложения:** Подаването на проектно предложение по настоящата процедура се осъществява изцяло по електронен път чрез Информационната система за управление и наблюдение на Структурните инструменти на ЕС в България (ИСУН 2020) единствено с използването на Квалифициран електронен подпис (КЕП), чрез модула „Е-кандидатстване“ на следния интернет адрес: [https://eumis2020.government.bg](https://eumis2020.government.bg/).

**5. БЮДЖЕТ НА ПРИЕМА**

|  |
| --- |
| В съответствие с разпоредбите на чл.42, ал.4 от ПМС 161 от 4 юли 2016г. процедура BG16RFOP002-1.010 МЯРКА 11:“ТЕХНОЛОГИЧНО РАЗВИТИЕ И ИНОВАЦИИ” е с два срока за кандидатстване. Общият размер на безвъзмездната финансова помощ (БФП) по процедурата е **750 000 лв.** За настоящата процедура за подбор на проекти процента на съфинансиране от Европейския фонд за регионално развитие (ЕФРР) е 85%, а финансирането от националния бюджет се равнява на 15%.Общият размер на безвъзмездната финансова помощ по процедура за подбор на проекти BG16RFOP002-1.010 МЯРКА 11:“ТЕХНОЛОГИЧНО РАЗВИТИЕ И ИНОВАЦИИ” ще бъде разпределен измежду двата елемента на процедурата и двата крайни срока за подаване на проектни предложения, както следва:**Първи краен срок:** |
| **Общ размер на безвъзмездната финансова помощ по процедурата** | **Средства от Европейския фонд за регионално развитие (ЕФРР)** | **Национално съфинансиране** |
| **750 000 лв.****383 468,91 евро** | **637 500 лв.****325 948, 57 евро** | **112 500 лв.****57 520, 34 евро** |
| **Размер на безвъзмездната финансова помощ по Елемент А „Разработване на продуктови и/или производствени иновации от предприятия“ по процедурата** | **Средства от Европейския фонд за регионално развитие (ЕФРР)** **по Елемент А „Разработване на продуктови и/или производствени иновации от предприятия“ по процедурата** | **Национално съфинансиране по Елемент А „Разработване на продуктови и/или производствени иновации от предприятия“ по процедурата** |
| **187 500 лв.****95 867,22 евро** | **159 375 лв.****81 487,14 евро** | **28 125 лв.****14 380,08 евро** |
| **Размер на безвъзмездната финансова помощ по Елемент Б „Внедряване на продуктови и/или производствени иновации от предприятия“ по процедурата** | **Средства от Европейския фонд за регионално развитие (ЕФРР) по Елемент Б „Внедряване на продуктови и/или производствени иновации от предприятия“ по процедурата** | **Национално съфинансиране по Елемент Б „Внедряване на продуктови и/или производствени иновации от предприятия“ по процедурата** |
| **562 500 лв.****287 601,68 евро** | **478 125 лв.****244 461,43 евро** | **84 375 лв.****43 140,25 евро** |

**Втори краен срок:** Ще се използват остатъчни средства по съответните два елемента на процедурата след приключване на първия прием, в случай че е наличен свободен финансов ресурс.

**6. МИНИМАЛЕН И МАКСИМАЛЕН РАЗМЕР НА ФИНАНСОВАТА ПОМОЩ, ПРЕДОСТАВЯНА ЗА ПРОЕКТ**

Минималните и максимални размери на безвъзмездната финансовата помощ за конкретен проект и на общите допустими разходи за конкретен проект, независимо по кой от двата елемента на процедурата: Елемент А „Разработване на продуктови и/или производствени иновации от предприятия“ или Елемент Б „Внедряване на продуктови и/или производствени иновации от предприятия“ е подаден, са:

Минимален размер на безвъзмездната финансовата помощ за проект – **30 000 лв. (15 338,76 евро)**

Максимален размер на безвъзмездната финансовата помощ за проект – **250 000 лв. (127 822,97 евро)**

Максималният размер на общите допустими разходи за всеки проект е в рамките на **391 166 лева (200 000 евро).**

Максималният размер на допустимите разходи за проект, който може да бъде предоставен на бенефициент в стратегията за местно развитие, е до левовата равностойност на 200 000 евро.

*Максималният интензитет на безвъзмездната финансова помощ (БФП)* е до 90 % от общата стойност на допустимите разходи по проекта.

**7. ЛИЦЕ/А ЗА КОНТАКТ И МЯСТО ЗА ДОСТЪП ДО ПОДРОБНА ИНФОРМАЦИЯ**

Лице за контакт: Николай Бояджиев, office@mig-pomorie.eu, 0879 89 01 65;

Пълният пакет документи за кандидатстване са публикувани на следните интернет адреси:

* на сайта на Сдружение „МИГ Поморие“ - <http://mig-pomorie.eu/>;
* на сайта на ОПИК - <http://www.opcompetitiveness.bg>,  [www.opic.bg](file:///C%3A%5CUsers%5CFujitsu%5CDownloads%5Cwww.opic.bg) ;
* на сайта на Единния информационен портал за обща информация за управлението на Структурните фондове и Кохезионния фонд на Европейския съюз в Република България - <http://www.eufunds.bg>**.**